ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id ms ms ms ms ms ms id id id id ms ms id ms id pl en ms en sv id ms id ms id ms ms ms id id ms ms ms id en ms id de id id ms id ms en id ms ms pl ms id id id id id id ms id id ms id ms ms ms ms eo id eo id ms sl ms ms id fi it fr ms it fr en ms ms en en en en en en id id ms id ms en id id jv ms id id it es id id en id ms ms ms ms ms ms
Bulu Ari-ari Boleh Diwarnakan? Ikuti Cara Ini Kalau Mahu Mencuba
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bulu Kemaluan Pun Boleh Beruban, Tapi Selamat Ke Jika Ingin Warnakan Bulu Ari-ari?
Ditulis oleh Asyikin Md Isa Disemak pada 10/05/2021
Disemak secara perubatan oleh Dr. Ahmad Wazir Aiman
Seiring kemajuan sains dan penyelidikan moden, kini bulu ari-ari juga boleh diwarnakan. Tetapi ada beberapa perkara perlu dipertimbangkan sebelum mewarnakan bahagian tersebut.
Bulu ari-ari juga boleh beruban
Rambut beruban adalah sebahagian daripada proses penuaan yang akan menjejaskan mana-mana individu pada satu tahap dalam kehidupan.
Apabila bercakap mengenai rambut berubah warna kepada kelabu ini, ia boleh terjadi pada sebarang rambut yang tumbuh pada tubuh, termasuklah pada bahagian kemaluan.
Anda mungkin akan berasa terkejut apabila terjumpa uban pada bulu kemaluan, tetapi usah bimbang, ia boleh dikembalikan kepada warna asalnya atau warna yang menyerlah (jika mahu).
Sejujurnya perkara berkaitan penjagaan peribadi ini jarang dibincangkan secara terbuka, namun ia adalah perkara yang akan dialami oleh setiap individu.
Seperkara yang perlu anda ketahui, mewarnakan bulu ari-ari adalah perkara yang tidak digalakkan oleh pakar.
Tetapi jika anda mahu mencubanya, ia selamat dilakukan, namun perlulah untuk mengikuti langkah-langkah tertentu.
Ini terutamanya berkaitan pemilihan pewarna bulu kemaluan. Anda disarankan untuk memilih produk yang bebas daripada paraben dan amonia.
Jika tidak, akan wujud risiko untuk berlaku kerengsaan dan jangkitan kulit.
Ikut petua daripada Hello Doktor ini untuk mewarnakan bulu ari-ari!
Persediaan yang perlu dilakukan
Untuk mewarnakan bulu kemaluan, berikut antara bahan yang perlu disediakan, seperti:
Produk pewarna rambut – sebaiknya bebas amonia dan paraben
Sebaiknya, pastikan anda menggunakan produk pewarna yang dicipta khas untuk bahagian kemaluan.
Ini kerana kebanyakan syarikat yang mengeluarkan pewarna rambut menguji keselamatan produk mewarnakan rambut hanya pada rambut bahagian kepala dan selamat digunakan mengikut arahan pada kotak.
Selain itu, produk pewarna untuk rambut juga selalunya mengandungi bahan kimia yang keras seperti peroksida dan amonia.
Bahan-bahan tersebut boleh menyebabkan kerengsaan dan kecederaan pada kulit halus di sekitar bahagian sulit wanita seperti sensasi terbakar, gatal, melepuh mahupun kemerahan.
Malah anda juga perlu pastikan untuk tidak mewarnakan bulu selain daripada bahagian yang menutupi tulang kemaluan (mons).
Elakkan juga daripada membiarkan bahagian selaput lendir termasuklah labia, vulva dan dubur untuk terkena bahan pewarna ini.
Jadi sebaiknya, anda lakukan ujian tampalan (patch test) terlebih dahulu pada bahagian kecil untuk memastikan ia tidak menyebabkan tindak balas alahan.
Sekiranya ujian tampalan berjaya tanpa sebarang reaksi alahan, bermakna anda sudah bersedia untuk mewarnakan bulu ari-ari.
Langkah-langkah mewarnakan bulu ari-ari
Cara yang dikongsikan di bawah boleh digunakan untuk mewarnakan semua jenis rambut atau bulu pada bahagian tubuh.
TETAPI jangan sesekali menggunakan kaedah ini untuk mewarnakan kening atau bulu mata.
Jika masih mahu mengubah warna kening atau bulu mata, berjumpalah dengan pakar kosmetik berlesen untuk melakukannya.
Langkah pertama, sapukan sedikit jeli petroleum untuk menutup kawasan sensitif seperti vulva dan labia. Ini sekali gus dapat mengelakkan risiko kerengsaan kulit pada bahagian yang berpotensi.
Tetapi pastikan anda tidak menyapu jeli tersebut pada bulu ari-ari yang ingin diwarnakan, okay?
Jangan lupa untuk membaca arahan pada bungkusan produk pewarna rambut dan memakai sarung tangan yang disediakan.
Campurkan bahan pewarna mengikut arahan dan tambahkan syampu pelembap pada jumlah yang sama.
Ini adalah untuk membantu mencairkan warna dan mengurangkan risiko iritasi pada kulit.
Kacau bahan-bahan tersebut sehingga sebati sepenuhnya.
4. Mulakan mewarna bulu ari-ari
Kemudian, sapukan pewarna rambut dengan lembut dan sekata pada bulu kemaluan.
Sebaiknya, gunakan berus yang disediakan. Jika tiada, anda boleh menggunakan berus lukisan.
Jangan gosokkan pewarna ke kulit dan elak daripada membiarkan warna berlebihan meresap masuk ke kawasan genital dalaman sensitif yang disapu jeli petroleum.
Selesai proses mewarna, biarkan mengikut tempoh arahan pada bungkusan, biasanya antara 20 hingga 30 minit.
Jika anda berasa seperti sensasi terbakar atau kerengsaan yang menyakitkan, basuh dengan segera!
Cara paling mudah dan cepat untuk mencuci selepas mewarna bulu ari-ari adalah dengan menggunakan pancuran air suam.
Setelah pewarna dibilas, gunakan sabun badan bersama kain lap atau loofah untuk menyingkirkan lebihan jeli petroleum.
Sekiranya terdapat lebihan pewarna pada kulit anda, cucinya dengan menggunakan astringen bersama bola kapas.
8. Warnakan sekali lagi
Sekiranya warna yang terhasil tidak menepati seperti yang anda ingini, anda boleh mewarnakannya sekali lagi.
Pun begitu, tunggu sekurang-kurangnya seminggu sebelum melakukannya semula.
Dalam masa yang sama, pastikan tidak berlaku kerengsaan atau jangkitan kulit, okay?
Untuk pewarnaan kali kedua, mungkin anda boleh cuba menambah tempoh masa menunggu antara 5 hingga 10 minit sebelum mencucinya.
Pastikan had proses mewarna bulu ari-ari hanya pada bahagian tulang kemaluan.
Jika bulu kemaluan anda panjang, elakkan daripada membiarkan warna terkena bahagian tersebut.
Ini kerana wujud risiko pewarna termasuk ke kawasan intim yang sensitif.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
All been accessed on Jan 31, 2021 from
Faraj Yang Lembap Adalah Tanda Miss V Sihat & Normal, Tapi Bagaimana Pula Jika Terlalu Basah?
5 Teknik Tepat Untuk Mencukur Bulu Kemaluan Lelaki
Ditulis oleh Asyikin Md Isa Disemak pada 10/05/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.